Tárgy: Mecsek-Dráva Önkormányzati társulással kapcsolatos döntéshozatal

Mellékletek: Megkeresés, Társulási megállapodás, határozat és előterjesztés minta



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024.11. 28-i RENDES ÜLÉSÉRE**

**15.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | egyszerű többség |
| TERJEDELEM:  MELLÉKLET: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2024. november 28. napján tartandó rendes képviselő-testületi ülésére**

**ELŐTERJESZTÉS CÍME: Mecsek-Dráva Önkormányzati társulással kapcsolatos döntéshozatal**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**MELLÉKLETEK: Megkeresés, Társulási megállapodás, határozat és előterjesztés minta**

**Tisztelt Képviselő-testület!**

Harkány Város Önkormányzatának Képviselő-testülete 26/2016.(XII.27) számú rendeletével alkotta meg az önkormányzat hatályos Szervezeti és Működési Szabályzatát (a továbbiakban: SZMSZ). Az SZMSZ rögzíti , hogy az Önkormányzat mely társulásoknak a tagja:

*„(3) Az önkormányzat az alábbi társulásokban vesz részt:*

*a) Harkányi Körzeti Óvodai Társulás,*

*b) Mecsek-Dráva Regionális Szilárdhulladék Kezelő Rendszer Létrehozását Célzó Önkormányzati Társulás,*

*c) Villányi Mikrotérségi Szociális- és Gyermekjóléti Társulás.*

*(4) A társulásokra átruházott hatásköröket a 8. számú melléklet tartalmazza.”*

A Mecsek-Dráva Önkormányzati Társulás a Dél-Dunántúli régió szilárd hulladékgazdálkodását fejlesztő és működtető önkormányzati társulás, amely jelenleg 326 település több, mint 420 ezer lakosának hulladékgazdálkodási feladatait koordinálja, illetve biztosítja az ehhez szükséges eszközrendszert, infrastruktúrát. A Társulás a KEOP 1.1.1 projekt keretében hulladékkezelési rendszert alakított ki és üzemeltet, a KEOP 2.3.0 projekt támogatásával pedig bezárt hulladéklerakók rekultivációja és utógondozása zajlik.

A Mecsek-Dráva Önkormányzati Társulás és a társult önkormányzatok a projekt kedvezményezettjei, így a Társulás joga és kötelezettsége az eszközrendszer fenntartásáról történő gondoskodás, a szükséges döntések meghozatala. A hatályos Társulási megállapodás a társulás döntéshozási szervének a Társulási Tanácsot jelölte meg. A 326 tagönkormányzat a járási elvek alapján 14 tagot delegál a Tanácsba. A Társulási megállapodás azt is előírja, hogy a Társulási Tanács egyik tagja Pécs Megyei Jogú Város Polgármestere, akadályoztatása esetén az erre a feladatra kijelölt alpolgármester.

A Társulási megállapodás a következőképp rendelkezik:

***„VIII. A TÁRSULÁS SZERVEZETE***

1. *A Tagok e Megállapodás aláírásával egyidejűleg az alábbi szervezeti rendszerben állapodnak meg.*

*A. A Társulás irányító és döntéshozó szerve: a Társulási Tanács, képviselője:*

*B. A Társulás operatív előkészítő és végrehajtási szerve: Pécs Megyei Jogú Város Önkormányzata Polgármesteri Hivatala.*

*C. A Társulás költségvetését felügyelő szerv: Pénzügyi Bizottság*

***A. A TÁRSULÁSI TANÁCS***

*1. A Társulás döntéshozó a szerve a 9-14 tagú Társulási Tanács (a továbbiakban: Tanács). A Társulási Tanács 9 tagja az Alapító önkormányzatokat, 4 tagja a Csatlakozott önkormányzatokat képviseli. A Tanács tagjait e Megállapodás 2. számú mellékletében meghatározott elvek szerint, a Tag önkormányzat képviselő-testülete választja meg. A megválasztott tagok az őket megválasztó önkormányzatokat lakosság-szám arányos szavazati joggal képviselik. A Társulási Tanács egyik tagja Pécs Vármegyei Jogú Város Polgármestere, akadályoztatása esetén az erre a feladatra kijelölt alpolgármester. Ez azonban nem érinti az elnöki akadályoztatás esetére vonatkozó rendelkezéseket.*

1. *A Tanács tagjai sorából 4 évente – a 2014. évi helyhatósági választásokat követően annak ciklusával azonos időtartamra – elnököt és alelnököt választ.*

*A Társulási Tanács megalakultnak tekintendő, ha a képviselő-testületek mindegyike jóváhagyta a megállapodást, megválasztotta képviselőjét, és a Társulási Tanács alakuló ülése kimondta a megalakulását.”*

A tag önkormányzat képviselő-testülete által megválasztott tanácstag az őt megválasztó önkormányzatokat fogja képviselni, lakosság arányos szavazati joggal. A Társulási Tanács tagjait a Társulási megállapodás 3. számú mellékletében rögzített területi elvek szerinti egységek képviseleti elvén delegálják a csatlakozott önkormányzatok. A Társulási Tanácsba a csatlakozott önkormányzatok járásonként 1-1 tagot delegálhatnak. Az eddigi gyakorlat alapján ez a legnagyobb lélekszámú település polgármestere volt, így Harkány Város esetében Riegl Gábort, Siklós Város polgármesterét javasolt delegálni.

# *Kérem a Tisztelt Képviselő-testületet, hogy településünk Mecsek-Dráva Önkormányzati Társulásban történő képviseletére vonatkozó döntést hozza meg.*

**Határozati javaslat**

*Mecsek Dráva Önkormányzati Társulás társulási tanácsába történő delegálásról*

Harkány Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 94. § (2) bekezdésében meghatározott felhatalmazás alapján a Mecsek-Dráva Önkormányzati Társulás Tanácsában 2024. november 28. napjától az önkormányzati választási ciklus végéig Harkány Várost delegáltként Riegl Gábor, Siklós Város polgármestere képviselje.

A delegált a Társulási Tanácsban szavazatával teljeskörűen képviseli Harkány város képviselő-testületét.

Határidő: azonnal

Felelős: képviselő-testület

**Harkány, november 21.**

**Bacsáné dr. Kajdity Petra sk.**

**jegyző**