Tárgy: Döntés Harkány Kártya igénybevételének feltételeiről

Mellékletek: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024.11. 28-i RENDES ÜLÉSÉRE**

**Egyebek) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2024.11.27-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | K-32/2020. (V.29.) sz. Polgármesteri Határozat |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2024. november 28. napján tartandó rendes képviselő-testületi ülésére**

**ELŐTERJESZTÉS CÍME: Döntés Harkány Kártya igénybevételének feltételeiről**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

A COVID miatti egészségügyi veszélyhelyzetben 2020. május hó 29. napján Harkány Város Önkormányzat polgármestere az alábbi határozatot hozta:

***K-32/2020. (V.29.) sz. Polgármesteri Határozat***

*Döntés harkányi lakosok részére 50%-os kedvezményes fürdőbelépő biztosításáról és annak feltételeiről*

*Harkány Város Önkormányzatának polgármestere a veszélyhelyzet kihirdetéséről szóló 40/2020. (III. 11.) Korm. rendelet, illetve a katasztrófavédelemről és a hozzá kapcsolódó törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján az alábbiak szerint határoz:*

*Harkány Város Polgármestere a harkányi állandó lakcímmel rendelkező lakosok részére visszavonásig 50%-os belépési kedvezményt biztosít a Harkányi Gyógy-és Strandfürdőbe a következő feltételekkel:*

1. *az idei évre már kiadott kedvezmény kártyák érvényesek azzal, hogy használatukra 2020. június 2. napját követően van lehetőség a jelen határozat feltételei szerint;*
2. *a kedvezmény igénybevételének feltétele továbbra is az erre a célra kiállított kártya kiváltása, amelynek díja 1.000,-Ft/kártya;*
3. *a kártya kiváltására 2020. június 2. napjától, hétfőtől-péntekig 8.00-12.00 óra közötti időszakban van lehetőség a városi parkoló-irodában;*
4. *a fürdő korlátozott működési üzemére tekintettel a kártya igénybevételével történő kedvezményes belépőjegy váltásra kizárólag hétköznap, 14.00-16.00 óra közötti időszakban van lehetőség.*

*Határidő: azonnal*

*Felelős: Baksai Endre Tamás polgármester, Márton Béla, parkolóiroda vezető*

Fenti határozatot a képviselő-testület 2020. június hó 22. napján megtartott ülésén akként módosította, hogy a d) pont hatályon kívül helyezésre került. (50/2020. (VI.22.) K.t. határozat)

A Harkány kártya igénybevétele, és ezáltal a Harkányi Gyógyfürdő Zrt.-be történő kedvezményes belépés lehetősége rendkívül népszerű, a kártya a 2023. évben 1782 fő, a 2024. évben 1895 fő részére került kiváltásra. A jelenlegi struktúra azonban sok esetben visszaélésre ad okot, sokan csak a kártya kiváltása érdekében jelentkeznek be harkányi lakóhelyre, de életvitelszerűen másik településen tartózkodnak. Előfordult olyan eset is, amikor a kártya kiváltását követően az érintett mindjárt visszajelentkezett eredeti lakcímére.

A helyi adókról szóló 31/2015. (XI.30.) önkormányzati rendelet módosításának képviselő-testület általi elfogadásával az építményadómentesség magánszemélyek általi igénybevételének feltételévé válik, hogy az életvitelszerű ottlakásnak legalább egy éven keresztül megszakítás nélkül fenn kell állnia.

Ehhez hasonlóan indokolt – hasonló időtartammal – a Harkány Kártya igénylési feltételeinek a vonatkozásában is egy ilyen tartalmú rendelkezés bevezetése, ezért tisztelettel kérjük a Képviselő-testületet, hogy az alábbi határozati javaslatot szíveskedjenek elfogadni:

**Határozati javaslat**

*Harkány Kártya igénybevételének feltételeiről*

1) Harkány Város Önkormányzat Képviselő-testülete úgy dönt, hogy a K-32/2020. (V.29.) sz. Polgármesteri Határozattal, a Harkányi Gyógy-és Strandfürdőbe 50%-os belépési kedvezményt biztosító kártya igénylésének feltételeként meghatározza, hogy az életvitelszerű ottlakásnak és a lakóhelynek legalább egy éven keresztül megszakítás nélkül fenn kell állnia a kiváltás benyújtását megelőzően.

2) Abban az esetben, ha a már kiadott kártya vonatkozásában a megállapítás feltételei nem teljesülnek, a kártya visszavonásra kerül. Visszavonás esetén a visszavonásról a parkolóiroda vezetője haladéktalanul tájékoztatja az érintettet és a HGYF Zrt.-t.

Határidő: 2025. január elsejétől

Felelős: parkolóiroda vezető, HGYF Zrt.