Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. november 28-i RENDES ÜLÉSÉRE**

**1.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 4 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2024. november 28. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2024. november 14. napján volt, amelyen az alábbi, **lejárt határidejű határozatok** születtek:

**129/2024.(XI.14.) sz. Önkormányzati hat.:**

*Döntés Harkány Város Önkormányzatának 2022-2027. évre szóló Helyi Esélyegyenlőségi Programja 2024. évi felülvizsgálatáról*

Harkány Város Önkormányzatának Képviselő-testülete a „Helyi Esélyegyenlőségi Program Harkány Város Önkormányzata 2022-2027.” című dokumentum 2024. évi felülvizsgálatát elvégezte, és a felülvizsgálat alapján úgy határoz, hogy a határozat mellékletét képező módosított intézkedési tervet, egyben az ezen intézkedési tervvel módosított Helyi Esélyegyenlőségi Programot elfogadja.

Határidő: 2024. 11. 17.

Felelős: HEP referens, polgármester

*A végleges HEP elkészült, a kihirdetése és feltöltése a felületekre megtörtént.*

**130/2024.(XI.14.) sz. Önkormányzati hat.:**

*Mikulás csomagok nyújtásáról*

Harkány Város Önkormányzatának Képviselő-testülete úgy dönt, hogy a szociális és gyermekjóléti ellátásokról és a szociális és gyermekjóléti igazgatásról szóló 7/2015. (II.27.) önkormányzati rendelet 31. §-ában foglaltak szerint 2024. évben az újszülött gyermekektől az általános iskolai tanulmányait folytató, de legfeljebb 15. életévét betöltött gyermekekig bezárólag Mikulás csomagot nyújt, melyre 1.587.000,- Ft keretösszeget elkülönít.

A képviselő-testület a csomagok beszerzésére, valamint a kiosztásuk megszervezésére felkéri a HVG Kft-t, valamint Alsó Tamást, a művelődési ház igazgatóját.

Felelős: HVG Kft., Alsó Tamás művelődési ház igazgató

Határidő: azonnal

*A mikuláscsomagok beszerzése megtörtént, a mikulások 2024. december 5-én 16.00 órától indulnak a harkányi gyermekekhez.*

**131/2024.(XI.14.) sz. Önkormányzati hat.:**

*Döntés karácsonyi élelmiszerutalvány nyújtásáról*

Harkány Város Önkormányzatának Képviselő-testülete úgy dönt, hogy a szociális és gyermekjóléti ellátásokról és a szociális és gyermekjóléti igazgatásról szóló 7/2015. (II.27.) önkormányzati rendelet 31. §-ában foglaltak szerint 2024. évben a 70. életévüket betöltöttek és az annál idősebbek részére 7000 Ft/fő összegű élelmiszervásárlási utalvány formájában települési támogatást nyújt, melyre 5.600.000,- Ft keretösszeget elkülönít. Az élelmiszervásárlási utalványok beszerzésének lebonyolításával megbízza a Harkányi Polgármesteri Hivatal köztisztviselőit, Dr. Havasi Juditot és Vaszlavik Erikát.

Felelős: jegyző, Dr. Havasi Judit köztisztviselő, Vaszlavik Erika köztisztviselő

Határidő: azonnal

*Az ételutalványok megrendelésre kerültek, kiszállításuk 2024.11.22-én megtörtént. Az utalványok kiosztására 2024. november 27.-december 20. napja között lesz lehetősége a harkányi 70. életévét betöltött időseknek a Harkányi Polgármesteri Hivatal portáján, ügyfélfogadási időben.*

**132/2024.(XI.14.) sz. Önkormányzati hat.:**

*Siklósi Rendőrkapitányság kapitányságvezetői kinevezésének véleményezéséről*

Harkány Város Önkormányzat Képviselő-testülete Korontos Zoltán r. ezredesnek a Siklósi Rendőrkapitányság kapitányságvezetőjévé 2024. december 01-jei hatállyal történő kinevezésével egyetért, azt támogatja.

A képviselő-testület felkéri a jegyzőt, hogy a döntésről értesítse a Baranya Vármegyei Rendőrfőkapitányság vezetőjét.

Határidő: azonnal

Felelős: jegyző

*A határozat kivonat a rendőrkapitányságra megküldésre került.*

**135/2024.(XI.14.) sz. Önkormányzati hat.:**

*Alapítói határozat*

*Tulajdonosi döntések a Harkányi Városgazdálkodási Kft. vonatozásában*

1.) Harkány Város Önkormányzatának Képviselő-testülete, mint kizárólagos tulajdonos a Harkányi Városgazdálkodási Kft. Alapító okiratát az előterjesztés szerinti tartalommal módosítja, a módosított és egységes szerkezetbe foglalt alapító okiratot e határozat mellékletét képező tartalom szerint elfogadja.

2.) A Képviselő-testület a Harkányi Városgazdálkodási Kft. ügyvezetői feladatainak ellátásával 2024. november 25. napjától 2025. február 15. napjáig tartó határozott időre megbízási szerződés keretében Marosi-Melles András (7754 Bóly, Damjanich J. u. 4/A.) szám alatti lakost bízza meg. A képviselő-testület az ügyvezető díjazását a mindenkori kötelező legkisebb munkabér 4-szeresében állapítja meg A megbízási szerződés megbízóként történő aláírására a képviselő-testület felhatalmazza a polgármestert.

3.) A képviselő-testület a Harkányi Városgazdálkodási Kft. felügyelő bizottságának tagjaivá 2024. november 22-től 2029. november 21. napjáig tartó határozott időre az alábbi személyeket választja meg: Remmert Ferenc (7815 Harkány, Táncsics M. u. 30.) szám alatti, Hosszúné Dávid Éva Margit (7815 Harkány, Széchenyi tér 6.) szám alatti, valamint Monostori Zsolt János (7815 Harkány, József A. u. 14.) szám alatti lakosokat. A képviselő-testület a felügyelő-bizottsági tagok javadalmazását az alábbiakban határozza meg: a felügyelőbizottság (saját tagjai sorából megválasztott) elnökét a mindenkori legkisebb munkabér 2-szeresének megfelelő, míg tagjait a mindenkori legkisebb munkabérrel megegyező javadalmazás illesse meg.

5.) A képviselő-testület a könyvvizsgálói feladatok ellátásával az Ügyvitel Technika Kft.-t (7800 Siklós, Felszabadulás u. 44. 1. em. 120. ajtó, személyében felelős könyvvizsgáló: Rudolf Zsolt) bízza meg nettó 50.000.- Ft/hó megbízási díj mellett 2024. november 22-től 2029. november 21. napjáig.

6.) A képviselő-testület hozzájárul a székhely megváltozásához a 7815 Harkány, Petőfi Sándor utca 2-4. székhely törlésével, és a székhelynek a 7815 Harkány Belterület 1/53. hrsz. alatti ingatlanra történő bejegyzésével. A képviselő-testület hozzájárul a 7815 Bajcsy-Zsilinszky utca 15. szám alatti telephely törléséhez.

7.) A képviselő-testület felhatalmazza a polgármestert, valamint az ügyvezetőt a módosításhoz szükséges okiratok aláírására. A képviselő-testület felhatalmazza az ügyvezetőt a változások Pécsi Törvényszék Cégbíróságához történő benyújtására.

Határidő: értelem szerint, a benyújtásra a változástól számított harminc napon belül

Felelős: polgármester, ügyvezető

*A HVG Kft. a döntésről értesítve lett, Dr. Markovics Boglárka ügyvéd elkészítette a szükséges dokumentumokat a cégbírósághoz való beadáshoz, melynek aláírása folyamatban van.*

**136/2024.(XI.14.) sz. Önkormányzati hat.:**

*Döntés a 125/2024. (X.24.) sz. önkormányzati határozat módosításáról*

Harkány Város Önkormányzatának Képviselő-testülete a 125/2024. (X.24.) számú határozatát az alábbiak szerint módosítja:

Harkány Város Önkormányzat Képviselő-testülete a Harkányi Német Nemzetiségi Önkormányzat kérelmét megtárgyalta és engedélyezi a Malenkij robot kényszermunkára elhurcolt magyarországi német elődök 80. évfordulójának emlékére készült kimunkált emlékkőnek az elhelyezését, emléktáblával a Harkány, Széchenyi tér, 4030/1 hrsz-ú területen.

Határidő: 2024.11.25.

Felelős: Harkányi Német Nemzetiségi Önkormányzat elnöke

*Az Emléktábla avatása 2024. november 25. napján 17.00 órai kezdettel lesz megtartva a Terehegyi Faluház előtti téren, majd ezt követően a volt Bolgár Múzeum Dísztermében lesz egy előadás.*

**137/2024.(XI.14.) sz. Önkormányzati hat.:**

*Döntés kedvezményes fürdőbelépő biztosításáról*

Harkány Város Önkormányzatának Képviselő-testülete úgy határoz, hogy az 50%-os harkányi fürdőbelépő kártyával rendelkezők részére 2024. december 1. napjától kezdődően maximum 12.000 fő részére kedvezményes belépési lehetőséget biztosít a Fürdőbe, 1.500,-Ft/fő belépődíj megfizetése mellett.

A képviselő-testület felkéri a Fürdő igazgatóságát, hogy a kedvezményes belépés lehetőségéről és feltételeiről a lakosságot a helyben szokásos módon tájékoztassa.

Határidő: értelemszerűen

Felelős: HGYF Zrt. igazgatóság

*A képviselő-testület döntéséről a fürdő igazgatósága írásban értesítve lett, hogy a szükséges intézkedéseket megtegyék.*

**Beszámoló a két testületi ülés között eltelt időszakról:**

* Az ÁB-Medical Kft. 2024. október 28. napján írásban jelezte, hogy a bérleti szerződését felmondja. Indoka az volt, hogy a vérvételi pont üzemeltetése nem volt rentábilis.
* Támogatási szerződés került megkötésre a Harkányi Szabadegyetem Alapítvánnyal, a polgármesteri keret terhére 1.778.250.- Ft támogatást nyújtott az önkormányzat a XVIII. Harkányi Szabadegyetem hangtechnikájának és az előadók költségtérítésének biztosítására.
* A mezőőr munkájának megkönnyítésére az elavult, és meghibásodott motorkerékpár helyett egy újabb segédmotor kerékpár került megvásárlásra 350.000.- Ft összegért.
* Az előző évekkel egyezően csereüdültetési szerződés került meghosszabbításra 2025.09.30. napjáig Maránské Lázné Zrt., Harkányi Gyógyfürdő Zrt., Investeur Kft. valamint Harkány Város Önkormányzata között a Mariánské Lázné-ban
* A Magna Casa Kft. a Harkány, Ady E. u. 29. szám alatti ingatlan vételárát megfizette az önkormányzat részére, az ingatlan átadása megtörtént.

Kérem a T. Képviselő-testületet az alábbi határozati javaslat elfogadására!

**…./2024.(XI.28.) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2024.11.21.

Tisztelettel: Bacsáné Dr. Kajdity Petra s.k.

jegyző