

Tárgy: HGYF Zrt. felügyelőbizottságának 2023. évi beszámolója és 2024. évi záróbeszámolójáról szóló tulajdonosi döntés

**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. november 28-i RENDES ÜLÉSÉRE**

**7.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás  polgármester, FEB elnök |
| AZ ELŐTERJESZTÉST KÉSZÍTETTE: | Bacsáné dr. Kajdity Petra jegyző  Közgyűlési előterjesztés vonatkozásában: Dr. Mudra Lívia jogász |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | 1 db határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  Közgyűlésre előterjesztés, beszámolók 2023-2024. |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2024. november 28. napján tartandó rendes ülésére**

**ELŐTERJESZTÉS CÍME:** **HGYF Zrt. felügyelőbizottságának 2023. évi beszámolója és 2024. évi záróbeszámolójáról szóló tulajdonosi döntés**

**ELŐTERJESZTŐ: Baksai Endre Tamás polgármester, Felügyelő Bizottság elnöke**

**ELŐTERJESZTÉST KÉSZÍTETTE: Bacsáné dr. Kajdity Petra jegyző Közgyűlési előterjesztés vonatkozásában: Dr. Mudra Lívia jogász**

**Tisztelt Képviselő-testület!**

Harkány Város Önkormányzata 99,94%-os arányban tulajdonosa a Harkányi Gyógyfürdő Zrt-nek (továbbiakban: HGYF Zrt.). Fontos, hogy az önkormányzat a felelősségteljes tulajdonosi joggyakorlás és a társaság működésének figyelemmel kísérése érdekében a tulajdonában lévő gazdasági társaságok beszámolóit és üzleti terveit megismerhesse, azt megtárgyalhassa. Ennek jelentőségére az Állami Számvevőszék több megjelent tanulmányában is rámutatott.

A Felügyelőbizottság a munkáját a jogszabályi rendelkezések szerint az általa elfogadott munkatervben meghatározott ütemezés szerint és annak megfelelően látja el. A tárgyévben megtett ellenőrzésekről, és a felügyelőbizottság által végzett tevékenységéről beszámolót készít, amelyet a társaság legfőbb szerve részére felterjeszt megtárgyalásra.

Jelen előterjesztés tárgya a 2023. évi beszámoló, valamint – tekintettel arra, hogy a felügyelőbizottság tagjainak a megbizatása 2024. év december hó 06. napján lejár – a 2024. évi záróbeszámoló elfogadása.

A felügyelőbizottság 2023. évben elvégzett munkájáról elkészült beszámolót, valamint a 2024.évi záróbeszámolót beterjesztette a Közgyűlés elé. A beszámolók a közgyűlési előterjesztésekkel együtt az előterjesztés mellékletét képezik.

A fentieknek megfelelően kérem a T. Képviselő-testületet, hogy a HGYF Zrt. felügyelőbizottságának beszámolóit fogadja el, és hatalmazza fel a tulajdonosi képviselőt a Közgyűlésen szavazati jogának a határozat tartalmának megfelelően történő gyakorlására.

**Határozati javaslat:**

*HGYF Zrt. felügyelőbizottságának 2023. évi beszámolója és 2024. évi záróbeszámolójáról szóló tulajdonosi döntés*

Harkány Város Önkormányzat Képviselő-testülete a Harkányi Gyógyfürdő Zrt. felügyelőbizottságának 2023. évi munkájáról szóló beszámolót valamint a 2024. évi záróbeszámolót áttekintette és azt az előterjesztés szerinti tartalommal elfogadja.

A Képviselő-testület felhatalmazza Hosszúné Dávid Éva Margit alpolgármestert, hogy az e kérdést tárgyaló közgyűlés ülésén szavazati jogát e határozat tartalmának megfelelően gyakorolja.

Felelős:Alpolgármester, Felügyelőbizottság

Határidő:azonnal

**Harkány, 2024. 11. 22.**

**Bacsáné dr. Kajdity Petra sk.**

**jegyző**