Tárgy: Döntés az „Interreg VI-A Magyarország - Horvátország Program 2021-2027” c. pályázat beadásáról



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. november 28. napi RENDES ÜLÉSÉRE**

**12.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás polgármester |
| AZ ELŐTERJESZTÉST KÉSZÍTETTE: | Pirisi Valéria, projekt szakmai vezető |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság   Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzata 2024. november 28. napján tartandó képviselő-testületi ülésére.**

**ELŐTERJESZTÉS CÍME: Döntés az „Interreg VI-A Magyarország - Horvátország Program 2021-2027” c. pályázat beadásáról**

**ELŐTERJESZTŐ: Baksai Endre Tamás polgármester**

**ELŐTERJESZTÉST KÉSZÍTETTE: Pirisi Valéria, projekt szakmai vezető**

**Tisztelt Képviselő-testület!**

Harkány Város Önkormányzata a határon átnyúló együttműködés jegyében Viroviticával közösen pályázatot kíván benyújtani az „Interreg VI-A Magyarország - Horvátország Program 2021-2027” c. felhívásra „Fenntartható turizmus fejlesztése a HU-HR határrégióban” címmel.

Az Interreg VI-A Magyarország–Horvátország Program (továbbiakban: Program) az EU 2021-2027-es pénzügyi keretének részeként működik, az EU Kohéziós Politika céljai és az Interreg program keretében. Az Interreg (ami az európai határon átnyúló / transznacionális / interregionális együttműködést jelenti) célja a jó szomszédi kapcsolatok előmozdítása, a stabilitás, biztonság és jólét ösztönzése az érintett országok közös érdekei szerint, valamint a harmonikus, kiegyensúlyozott és fenntartható fejlődés elősegítése.

A Program finanszírozásának fő célja, hogy hozzájáruljon a fenntartható növekedéshez és a határon átnyúló együttműködéshez a Magyarország és Horvátország közötti határ menti térségben.

A projekt keretében az alábbi tevékenységek megvalósítására van lehetőség:

1. Turisztikai tartalmak fejlesztése

(pl. futópálya kialakítása a sportcsarnok területén, elektromos autótöltő kialakítása)

1. A zöld és digitális infrastruktúra előfeltételeinek kialakítása

(pl. zöldfelületek fejlesztése, éghajlatreziliens növényekkel, kiviteli tervek készítése a Szúnyog-tó rehabilitációjára)

1. Határon átnyúló turisztikai szolgáltatások és rendezvények fejlesztése

(pl. turisztikai együttműködés, programcsomag összeállítása, rendezvények szervezése)

Támogatás összege: 500e EUR

A támogatás intenzitása: 100%

Megvalósítás időtartama: 24 hónap

Mindezeket figyelembe véve, a fentiek alapján kérem a T. Képviselő-testületet, hogy a megvalósítás érdekében az alábbi határozati javaslatokat elfogadni szíveskedjenek!

**Határozati javaslat**

*Döntés az „Interreg VI-A Magyarország - Horvátország Program 2021-2027” c. pályázat beadásáról*

Harkány Város Önkormányzatának képviselő-testülete a tárgyi előterjesztést megtárgyalta és jelen határozatával úgy dönt, hogy jóváhagyja az „Interreg VI-A Magyarország - Horvátország Program 2021-2027” elnevezésű pályázat beadását.

A képviselő-testület felkéri a polgármestert, hogy a pályázat további megvalósításához releváns nyilatkozatokat megtegye, és a szükséges dokumentumokat aláírja.

Határidő: azonnal

Felelős: polgármester, jegyző

Harkány, 2024.11.22

Pirisi Valéria

projekt szakmai vezető