

**HARKÁNYI GYÓGYFÜRDŐ ZRT.**

**FELÜGYELŐBIZOTTSÁG**

**2024. ÉVRE VONATKOZÓ**

**ZÁRÓ**

**BESZÁMOLÓJA**

1. **Általános megállapítások**

A köztulajdonban álló gazdasági társaságok takarékosabb működésérők szóló 2009. évi CXXII. törvény (továbbiakban: Takarékos. tv.) 4.§ (1) bekezdésében foglalt jogszabályi rendelkezésnek eleget téve a Harkányi Gyógyfürdő Zrt.-nél három tagból álló Felügyelőbizottság működik. A Felügyelőbizottság mandátuma 2024. december 06. napjáig terjed, így 2024. évben kifejtett tevékenységéről a gazdasági évfordulót megelőzően kell beszámolnia.

A Harkányi Gyógyfürdő Zrt. Felügyelőbizottsága a tevékenységét 2024. évben is a jogszabályokban, az alapító okiratban, valamint a Felügyelőbizottság működését és eljárásait szabályozó Ügyrendben és Éves munkatervben meghatározott előírásoknak megfelelően látta el a gazdasági társaság sajátosságainak figyelme vételével, illetve a vonatkozó speciális jogszabályokra tekintettel.

A jogszabályban meghatározott felügyelőbizottsági feladatkör fókusza 2024.évben is a Harkányi Gyógyfürdő Zrt. működésének és gazdálkodásának folyamatos ellenőrzésén volt.

Ellenőrző tevékenységének fő formája a felügyelőbizottsági ülések, amelyek fő témáit az év első ülésén elfogadott munkaterv állapította meg. A felügyelőbizottság ülései fő szabályként nem nyilvánosak, azon csak a jogszabály és az ügyrend által megszabott személyek vehettek rész.

Az ellenőrzési funkció gyakorlásával a Felügyelőbizottság biztosítani kívánta, hogy a társaság menedzsmentje a társaság érdekeinek, a tulajdonosi elvárásoknak és a jogszabályoknak megfelelően működtesse a gazdasági társaságot. A Harkányi Gyógyfürdő Zrt., mint köztulajdonban álló gazdasági társaság esetében a Felügyelőbizottság munkájában kiemelt jelentősége volt az ún. Takarékos törvényben, valamint a nemzeti vagyonról szóló jogszabályokban meghatározott alapelvek érvényestése.

A Felügyelőbizottság ülésein ellenőrizte a vezető tisztségviselők döntéseit, illetve azok végrehajtását. Folyamatos tájékoztatás kéréssel és rendszeres beszámoltatás útján biztosította a Felügyelőbizottság, hogy a társaság működése szempontjából kiemelt jelentőséggel bíró, súlyponti kérdések (pl. vagyongazdálkodás, cash-flow folyamatok, leltározás stb.) rendezettek legyenek.

A felügyelőbizottság tagjai a társaság ügyeiről szerzett értesüléseit üzleti titkokként kezelte és őrizte meg.

1. **Felügyelőbizottság 2024. évi tevékenysége**

A Harkányi Gyógyfürdő Zrt. Felügyelőbizottság döntéshozatal céljából 2024. évben a záró üléssel együttesen 5 alkalommal került összehívásra. Az ülések időpontja 2024. február 27. 2024. május 09., 2024. július 18., 2024. szeptember 26.

A Felügyelőbizottság mind a személyes jelenléttel megtartott ülésen, mind az elektronikus eszközök igénybevételével személyes ülés nélkül, elektronikus úton hozott döntéshozatal során a nemzeti vagyon részét képző önkormányzati vagyonnal való felelős gazdálkodás elvének megfelelően az átlátható, hatékony és költségtakarékos működést biztosító döntéseket hozott.

Az Igazgatóság, mint a társaság ügyvezetésével megbízott szervezeti egység tevékenységét a Felügyelőbizottság rendszeresen és folyamatosan ellenőrizte. A Felügyelőbizottság ezen ellenőrzési tevékenysége mind formális, mind informális úton történő ellenőrzést magába foglalta.

Az ellenőrzés egyik csatornáját jelentette, hogy a Felügyelőbizottság rendszeresen beszámoltatta az Igazgatóságot a Harkányi Gyógyfürdő Zrt. működési rendjére és gazdálkodására vonatkozóan. Az egyes ágazatokat irányító igazgatók írásbeli beszámolót készítettek a Felügyelőbizottság részre, az általuk irányírott ágazat vonatkozásában. A Felügyelőbizottságnak - a rendszeres és következetes beszámoltatási rendnek köszönhetően - a Társaság működésének és gazdálkodásának rendjére vonatkozóan aktuális adatok és tények álltak rendelkezésére. A Felügyelőbizottság 2023. évben kiemelt figyelmet fordított a társaság gazdálkodásának ellenőrzésére, a gazdálkodás egyensúlyára, a likviditás megőrzésére különös tekintettel a beruházások forrásigényére is

A nemzeti vagyonnal való felelős gazdálkodás keretében a Felügyelőbizottság ellenőrző feladatának ellátása során az Igazgatóság tagjainak rendszeres beszámoltatása mellett vizsgálta a vagyongazdálkodásra, vagyonhasznosításra (bérlemények használatba adása) vonatkozó döntéseket, folyamatokat. A 2023. évben ingatlan vagyon elidegenítésére nem került sor, az ingatlan vagyonállományban negatív irányú elmozdulás nem történt. Az ingatlan vagyonkezelése mellett 2023. évben a Felügyelőbizottság ellenőrzésének fókuszában volt az ingó vagyon kezelése is, így a vagyonleltározás, mérlegalátámasztó leltár elkészítésének folyamata és annak szabályszerűsége.

A Felügyelőbizottság működése során meghozta azokat a döntéseket, amelyek a törvényes működéshez szükségesek.

A Felügyelőbizottság 2023. évben mindösszesen 27 db döntést hozott, az alábbi témakörök szerinti megosztásban:

A Felügyelőbizottság az ellenőrzési tevékenységét a fentiekben ismertetettek mellett a Társaság ügyvezetéséről független belső ellenőrzési kontroll működtetésével is biztosította. 2023. évben a belső ellenőrzési vezető a Felügyelőbizottság által elfogadott éves belső ellenőrzési tervben foglaltaknak megfelelően 6 témában összesen négy vizsgálatot végzett el, további két vizsgálat annak nagyságrendje és terjedelme miatt áthúzódó ellenőrzés volt. A vizsgálatok közül két utóellenőrzés, egy ellenőrzés pénzügyi ellenőrzés, és egy rendszerellenőrzés zajlott le. A belső ellenőrzési tevékenység eredményéről a külső szakértő féléves időszakban beszámolt a Felügyelőbizottság részére. A külső szekértő igénybevétele lehetővé tette a Felügyelőbizottság részére, hogy a szervezettől és annak ügyvezetésétől független, szakkérdésekben jártas külső szakértő segítségével ellenőrizhesse a Táraság működését és az ügyvezetés által tett intézkedéseket. Tekintettel a külső szakértő által adott ellenőrzési minősítésre (2 db megfelelő, és 2 db korlátozottan megfelelő) a Felügyelőbizottság soron kívüli, többlet ellenőrzés elrendelését, illetve rendkívüli intézkedés megtételét nem látta indokoltnak.

1. **A felügyelőbizottság tevékenysége a Harkányi Gyógyfürdő Zrt., mint köztulajdonban álló gazdasági társaság belső kontrollrendszerének kialakításával kapcsolatban**

A köztulajdonban álló gazdasági társaságok takarékosabb működéséről szóló 2009. évi CXXII. törvény, valamint a köztulajdonban álló gazdasági társaságok belő kontrollrendszeréről szóló 339/2019. (XII.23.) Kormányrendelet a Felügyelőbizottság számára előírásokat fogalmaz meg annak érdekében, hogy ezen gazdasági társaságok belső kontrollrendszerének kialakításában és fenntartásának biztosításában milyen intézkedések megtételével vegyen részt. Ezen jogszabályoknak megfelelően a Felügyelőbizottság 2023. évben is döntött a Harkányi Gyógyfürdő Zrt. belső ellenőrzés éves ellenőrzési tervéről, megtárgyalta az éves ellenőrzési beszámolót. Tárgyalta a belső ellenőrzést végző személy által tájékoztatásul megküldött jelentéseket, javaslatot tett ellenőrzési jellegű megbízás végrehajtására.

A felügyelőbizottság 2023. évben jóváhagyta a belső ellenőrzést végző személy kiválasztását, és a kiválasztott személlyel kötött megbízási szerződést.

2023. évben elfogadta a megfelelési tanácsadó belső kontrollrendszer értékeléséről szóló jelentését, a társaság első számú vezetőjének a belső kontrollrendszer megfelelőségével kapcsolatos nyilatkozatát, valamint a Harkányi Gyógyfürdő Zrt. Compliance programját.

1. **Integritást érintő, valamint szabálytalansági bejelentések**

A Harkányi Gyógyfürdő Zrt. felügyelőbizottságához integritást, vagy a Társaság ügyvezetése és működése kapcsán írásos szabálytalansági bejelentés nem érkezett.

Kelt, 2024. május 06.

Baksai Endre Tamás

FB elnök