**ELŐTERJESZTÉS KIEGÉSZÍTÉS: Harkány Város Önkormányzat Képviselő-testülete 2024. november 28. napján tartandó rendes nyilvános ülésére**

**ELŐTERJESZTÉS CÍME: Döntés a 2025. évi szociális étkeztetés szolgáltatás keretében meleg étel beszerzése tárgyában - KIEGÉSZÍTÉS**

**ELŐTERJESZTÉST KÉSZÍTETTE: Regényiné dr. Börczi Vera aljegyző**

**Szükséges döntés: a 2025. évi étkeztetés szociális alapszolgáltatáshoz kapcsolódó beszerzési eljárás lezárásáról szóló …/2024. (XI.28.) Önkormányzati Határozat**

**Tisztelt Képviselő-testület!**

A döntés a 2025. évi szociális étkeztetés szolgáltatás keretében meleg étel beszerzése tárgyában című előterjesztésben rögzítésre került, hogy a beszerzési eljárás az előterjesztés készítésekor még nem zárult le, a beérkezett ajánlatok a képviselő-testület ülésén kerülnek ismertetésre írásos anyag kiosztása útján, melyet a jelen előterjesztés-kiegészítésben teljesítünk.

A beszerzési eljárás ajánlattételi felhívásában meghatározott határidőre, 2024. november 26-án 16:00 óráig mindhárom árajánlattételre felkért ajánlattevő benyújtotta írásos ajánlatát. Az ajánlatok mindegyike megfelelt az előírt formai-tartalmi feltételeknek.

A beérkezett ajánlatok ismertetése:

1. Koszér Attila e.v. (Zöldkert Vendéglő, Harkány)

nettó ár: 1638,- Ft/adag

ÁFA: 442,- Ft

azaz bruttó ár: 2080,- Ft/adag

1. Gyenis Péter e.v. (Piknik Center, Siklós)

nettó ár: 1496,- Ft/adag

ÁFA: 404,- Ft

azaz bruttó ár: 1900,- Ft/adag

1. Tankó Ferenc e.v. (Vasúti Vendéglő, Siklós)

nettó ár: 1567,- Ft/adag

ÁFA: 423,- Ft

azaz bruttó ár: 1990,- Ft/adag

Tájékoztatásul: a 2024. évi beszerzési eljárás alapján a vállalkozói díj bruttó 1800,- Ft/adag volt. Az étel házhoz történő kiszállításában az önkormányzat által foglalkoztatott 1 fő asszisztens nyújt napi szintű segítséget.

A beszerzési eljárásban az ajánlatok értékelési szempontja a beszerzési szabályzat 3.6 pont első mondata szerint a legalacsonyabb összegű ellenszolgáltatás.

Fentiek alapján javasoljuk, hogy 2025. január 1. napjától Harkány Város Önkormányzata a legkedvezőbb (legalacsonyabb összegű ellenszolgáltatás) ajánlatot adó vállalkozó útján nyújtsa az étkezést, vele írásbeli megállapodást kössön az ajánlata szerinti egységáron a meleg étel előállítását, csomagolását, kiszállítását is magában foglaló szolgáltatásra.

Fentiek alapján kérem a Tisztelt Képviselő-testületet, hogy az előterjesztést áttekinteni és arról dönteni szíveskedjenek!

Határozati javaslat:

*Döntés a 2025. évi étkeztetés szociális alapszolgáltatáshoz kapcsolódó beszerzési eljárás lezárásáról*

Harkány Város Önkormányzatának Képviselő-testülete a 2025. évi étkeztetés szociális alapszolgáltatáshoz kapcsolódó beszerzési eljárás lezárásáról az alábbiak szerint dönt:

1. „A szociális igazgatásról és szociális ellátásokról szóló 1993. évi III. törvény 57.§ (1) bekezdés c) pontja szerinti étkeztetés keretében meleg étel előállítása a 2025. évre” tárgyú beszerzési eljárásban nyertes ajánlattevőként kihirdeti Gyenis Péter ev-t (székhely: 7800 Siklós, Dózsa György u. 2/c, adószám: 63632824-2-22).
2. A beszerzési eljárás eredményeként az 1. pont szerinti nyertes ajánlattevővel az előterjesztés mellékletét képező tartalommal vállalkozási szerződést köt a 2025. évre az étkeztetés szociális alapszolgáltatás keretében meleg étel előállítására, csomagolására és házhoz szállítására a beszerzési eljárásban meghatározott feltételek alapján a nyertes ajánlatának megfelelő ellenérték (azaz bruttó 1900,- Ft/adag) meghatározása mellett.
3. Ennek megfelelően az önkormányzat 2025. január 1. napjától 2025. december 31. napjáig Gyenis Péter e.v. (székhely: 7800 Siklós, Dózsa György u. 2/c, adószám: 63632824-2-22, ev. nyilvántartási száma: 7001765) úján biztosítja az étkeztetésben részesülők számára a napi egyszeri meleg ételt.
4. Az előterjesztés mellékletét képező vállalkozási szerződést jóváhagyja, aláírására a polgármestert felhatalmazza.

Határidő: szerződés aláírására: 2024. december 10., szolgáltatás biztosítására 2025. január 1. napjától 2025. december 31. napjáig

Felelős: jegyző, polgármester

Kelt: Harkány, 2024. 11. 27.

Regényiné dr. Börczi Vera, aljegyző sk.