Tárgy: Tulajdonosi hozzájárulás a „Napelemes rendszer telepítése a HGYF Zrt. energetikai fejlesztése keretében című” TOP Plusz 2.1.1-21 számú felhívásra benyújtott pályázat ügyében

Mellékletek: ---



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024.11. 28-i RENDES ÜLÉSÉRE**

**9.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 1 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2024. november 28. napján tartandó rendes képviselő-testületi ülésére**

**ELŐTERJESZTÉS CÍME: Tulajdonosi hozzájárulás a „Napelemes rendszer telepítése a HGYF Zrt. energetikai fejlesztése keretében című” TOP Plusz 2.1.1-21 számú felhívásra benyújtott pályázat ügyében**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

A Harkányi Gyógyfürdő Zrt., mint Ajánlatkérő támogatást nyert napelemes rendszerek létesítésére „a TOP\_PLUSZ-2.1.1-21-BA1-2022-00024 azonosítószámú, Napelemes rendszer telepítése a Harkányi Gyógyfürdő Zrt. energetikai fejlesztése című” projekt keretében. A nevetett projekt keretében Ajánlatkérő „Napelemes kiserőmű létesítése és HMKE kialakítása” tárgyú közbeszerzési eljárást indított, mely közbeszerzési eljárás eredményeképpen kiválasztásra került a kiserőmű létesítését elvégző vállalkozó.

A projekt kivitelezése során kiderült, hogy az érintett területtel kapcsolatban nem minden ingatlan vonatkozásában (csak a 2500/1. hrsz. esetében) került a pályázat benyújtása előtt megkérésre a tulajdonosi hozzájáruló nyilatkozat. Az érintett helyrajzi számokat a határozati javaslat tartalmazza.

Fentiekre tekintettel tisztelettel kérem a Képviselő-testületet, hogy az előterjesztést megtárgyalni és az alábbi határozati javaslatot elfogadni szíveskedjenek!

**Határozati javaslat**

*Tulajdonosi hozzájárulás a „Napelemes rendszer telepítése a HGYF Zrt. energetikai fejlesztése keretében című” TOP Plusz 2.1.1-21 számú felhívásra benyújtott pályázat ügyében*

1.) Harkány Város Önkormányzatának Képviselő-testülete a Harkányi Gyógyfürdő Zrt. által a „Napelemes rendszer telepítése a HGYF Zrt. energetikai fejlesztése keretében című” TOP\_PLUSZ-2.1.1-21 azonosító számú felhívásra benyújtott pályázat tartalmával továbbra is egyetért.

2.) A képviselő-testület úgy határoz, hogy a Harkányi Gyógyfürdő Zrt. által benyújtott fenti pályázathoz kapcsolódóan Harkány Város Önkormányzatának tulajdonában álló Harkány Belterület 2521/2, 2489, 2500/1, 2504, 2508/2, 2509, 2513, 2517, 2518, 2522 helyrajzi szám alatt található ingatlanok vonatkozásában a tulajdonosi hozzájárulást megadja.

3.) A képviselő-testület felhatalmazza a polgármestert a tulajdonosi hozzájáruló nyilatkozatok, valamint az esetlegesen szükséges egyéb dokumentumok aláírására.

Határidő: azonnal

Felelős: polgármester

Harkány, 2024. november 18.

**Bacsáné dr. Kajdity Petra sk.**

**jegyző**