Tárgy: 2025. évi belső ellenőrzési ütemterv elfogadása

Melléklet: ütemterv



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. november 28-i ÜLÉSÉRE**

**11.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 148/2023. (XI.29.) |
| SZÜKSÉGES DÖNTÉS:  HATÁROZAT/RENDELET |  |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  2 oldal ütemterv |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2024. november 28. napján tartandó rendes képviselő-testületi ülésére**

**ELŐTERJESZTÉS CÍME: 2025. évi éves belső ellenőrzési ütemterv elfogadása**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra, jegyző**

**Tisztelt Képviselő-testület!**

Az államháztartásról szóló 2011. évi CXCV. törvény 69.§ (2) bekezdése előírja, hogy a belső kontrollrendszer létrehozásáért, működtetéséért és fejlesztéséért a költségvetési szerv vezetője a felelős az államháztartásért felelős miniszter által közzétett módszertani útmutatók figyelembevételével.

A költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet (a továbbiakban: Bkr.) 30. § (1) bekezdése alapján a belső ellenőrzési vezető – összhangban a stratégiai ellenőrzési tervvel – összeállítja a tárgyévet követő évre vonatkozó éves ellenőrzési tervet.

A belső ellenőrzési tervvel kapcsolatos további szabályokat szintén a Bkr. (30. §(29 – (5) bekezdés) tartalmazza:

*(2) Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.*

*(3) Az elvégzett kockázatelemzés során magas kockázatúnak minősített területekre az éves ellenőrzési terv készítése során kiemelt figyelmet kell fordítani, és a lehető legrövidebb időn belül ellenőrizni kell.*

*(4) Az éves ellenőrzési terv tartalmazza: a) az ellenőrzési tervet megalapozó elemzések és a kockázatelemzés eredményének összefoglaló bemutatását; b) a tervezett ellenőrzések tárgyát; c) az ellenőrzések célját; d) az ellenőrizendő időszakot; e) a rendelkezésre álló és a szükséges ellenőrzési kapacitás meghatározását; f) az ellenőrzések típusát; g) az ellenőrzések tervezett ütemezését; h) az ellenőrzött szerv, illetve szervezeti egységek megnevezését; i) a tanácsadó tevékenységre tervezett kapacitást; j) a soron kívüli ellenőrzésekre tervezett kapacitást; k) a képzésekre tervezett kapacitást; l) az egyéb tevékenységeket.*

*(5) Az éves ellenőrzési tervet a belső ellenőrzési vezető a költségvetési szerv vezetőjének egyetértésével módosíthatja. Helyi önkormányzat esetében a belső ellenőrzési vezető a képviselő-testület egyetértésével módosíthatja az éves ellenőrzési tervet.*

A Bkr. meghatározza az ütemterv elfogadásának a határidejét is: Éves ellenőrzési terv megküldésére november 30., képviselő-testület általi elfogadására december 31. (Bkr. 32. § (3) és (4) bekezdés)

Harkány Város Önkormányzata és költségvetési szerveinek a vonatkozásában a belső ellenőrzési tevékenységet a King Controll Kft. látja el. A 2025. évtől a szerződést a 2025-2027. évekre kívánjuk megkötni, de az éves ütemterv elfogadása – és ennek megfelelően a jelentés elkészítése – továbbra is minden évben esedékes feladatot jelent.

A szerződés jelen előterjesztés mellékletét képezi.

A célterületek kijelölését tartalmazó ütemterv szintén a jelen előterjesztés mellékletét képezi.

**Határozati javaslat**

*2025. évi belső ellenőrzési ütemterv elfogadásáról*

1) Harkány Város Önkormányzatának Képviselő-testülete az előterjesztés mellékletét képező, 2025. évi belső ellenőrzési ütemtervet az előterjesztéssel egyezően fogadja el.

2) A képviselő-testület tudomásul veszi a belső ellenőrzési feladatok végrehajtására kötendő szerződést tartalmát, annak megkötésével egyetért.

Határidő: Azonnal

Felelős: jegyző, pénzügyi osztályvezető