Tárgy: Harkány Város Önkormányzatának 2024. évi közbeszerzési tervének módosítása

Melléklet: Közbeszerzési terv



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. 11. 28-i Rendes ÜLÉSÉRE**

**13.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság   Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 33/2024.(III.28.) K.t. határozat |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  Közbeszerzési terv |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2024. november 28-i rendes képviselő-testületi ülésére**

**Előterjesztés címe: Harkány Város Önkormányzatának 2024. évi közbeszerzési tervének módosítása**

**Előterjesztést készítette: Bacsáné dr. Kajdity Petra, jegyző**

**Előterjesztő: Bacsáné dr. Kajdity Petra, jegyző**

**Tisztelt Képviselő-Testület!**

A közbeszerzésekről szóló 2015. évi CXLIII. törvény (a továbbiakban: Kbt.) 5. § (1) bekezdés c) pont, cd) alpontja alapján a helyi önkormányzatok Ajánlatkérő szervezetnek számítanak, ami azt jelenti, hogy a törvény személyi hatálya alá tartoznak, így annak rendelkezései mérvadóak az Önkormányzat közbeszerzéseire. Ezzel összhangban készült el Harkány Város Önkormányzatának 2024. évi Közbeszerzési terve, melyet a képviselő-testület 33/2024.(III.28.) számú határozatával fogadott el.

A Kbt. 42. § (3) bekezdése alapján:

*(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.*

A 2024. évre vonatkozó közbeszerzési terv módosításának a tervezete a határozati javaslat mellékletét képezi. A módosítás a piaccsarnok közbeszerzési eljárásának megindítása időpontját érinti. Ebben az esetben bár a tervezett időben megindult a közbeszerzési eljárás, de az eljárás visszavonására került sor, a jelenlegi folyamatban lévő eljárás megindítására pedig III. negyedévben történt meg. Ezen módosításán túl tervezetten még ebben az évben sor kerül a nem közművel összegyűjtött háztartási szennyvíz elszállítására vonatkozó eljárás megindítására, szolgáltatási koncesszió keretében.

Erre tekintettel az alábbi határozati javaslatot terjesztem a Tisztelt Képviselő-Testület elé:

**Határozati javaslat**

*Harkány Város Önkormányzatának 2024. évi Közbeszerzési tervének módosításáról*

Harkány Város Önkormányzatának Képviselő-Testülete Harkány Város Önkormányzatának 2024. évre vonatkozó – módosításokkal egységes szerkezetbe foglalt – közbeszerzési tervét a jelen határozat melléklete szerinti tartalommal módosítja.

Határidő: azonnal

Felelős: képviselő-testület, jegyző, beruházási és üzemeltetési mérnök, projektmenedzser

Tisztelettel:

Bacsáné dr. Kajdity Petra s.k.

jegyző

**Harkány Város Önkormányzata**

**2024. évi közbeszerzési terve**

A közbeszerzésekről szóló 2015. évi CXLIII. törvény (a továbbiakban: Kbt.) 42. § (1) bekezdésében foglaltak szerint az 5. § (1) bekezdésében meghatározott ajánlatkérők – a központi beszerző szervek kivételével – a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

|  |  |  |  |  |  |
| --- | --- | --- | --- | --- | --- |
| **A közbeszerzés tárgya** | **A közbeszerzés tervezett mennyisége** | **A közbeszerzésre irányadó eljárásrend** | **Tervezett eljárás fajtája** | **Eljárás megindításának tervezett időpontja** | **Szerződés teljesítésének várható időpontja** |
| 1. **Árubeszerzés** | | | | | |
| --- |  |  |  |  |  |
| 1. **Építési beruházás** | | | | | |
| „Sportcsarnok napelem rendszer telepítése tárgyú”, | Sportcsarnok épület tetőfelületén 45,1 kW teljesítményű háztartási méretű napelemes kiserőmű építése | Nemzeti, Kbt. 115. § | nyílt | 2024. I. negyedév | 2024.02. hó |
| TOP Plusz pályázat keretében piaccsarnok fejlesztése | 376 m2 nagyságú piaccsarnok külső-belső felújítása | Nemzeti, Kbt. 112. § (1) b) | nyílt | 2024. III. negyedév | 2025.05. hó |
| 1. **Szolgáltatás megrendelés** | | | | | |
| --- |  |  |  |  |  |
| 1. **Építési koncesszió** | | | | | |
| --- |  |  |  |  |  |
| 1. **Szolgáltatási koncesszió** | | | | | |
| Nem közművel összegyűjtött háztartási szennyvíz elszállítása | Évi 6500 m3 mennyiségű szennyvíz elszállítása |  | nyílt | 2024. IV. negyedév | 2025.03. hó |

A közbeszerzési tervet Harkány Város Önkormányzatának Képviselő-Testülete a 33/2024. (III.28.) számú határozatával fogadta el, és …./2024. (.. . … .). számú határozatával módosította.

Módosítás indoka: TOP Plusz pályázat keretében a Piaccsarnok fejlesztésére kiírt közbeszerzési eljárás visszavonásra került, a következő eljárás megindítása pedig a III. negyedévre csúszott át. A Nem közművel összegyűjtött háztartási szennyvízre vonatkozó közszolgáltatási szerződés lejárata és az elszállított éves mennyiség miatt szükséges a nem közművel összegyűjtött háztartási szennyvíz elszállítására kiírt közbeszerzési eljárás lefolytatása.

Harkány, 2024. november ….

Baksai Endre Tamás

polgármester